இந்த ஆறு ஒரு காலத்தில் குறிப்பாக வடமேற்குச் சைபீரியாவுக்குப் பயணிப்பவர்களுக்கு ஒரு முக்கியமான போக்குவரத்துப் பாதையாக இருந்துள்ளது. இன்று ஒரு தொடர்வண்டிப்பாதை தென்மேற்கில் வோர்குடாவிலிருந்து மாஸ்கோவை இணைக்கிறது. பெச்சோராவுக்கு தொடர்வண்டிப் பாதை வருவதற்கு முன்பு, காமா ஆற்றுப் படுகையில் செர்டின் முதல் பெச்சோராவில் உள்ள யக்ஷா வரை ஒரு நீர்வழியிடை நிலவழிச் சாலையே இப்பகுதிக்கான ஒரு முக்கியமான பயண வழியாக இருந்துள்ளது.

பெரிய வடக்கு ஆற்றுப் பயணமாற்றத் திட்டத்தின் ஒரு பகுதியாக அதே பொது வழியில் போக்குவரத்துக்கென இல்லாமல் பெச்சோராவின் ஒருபகுதி நீரை காமா ஆற்றிற்குத் திசை திருப்புவதற்காக பெச்சோரா-காமா கால்வாய்க்கான ஒரு திட்டம் 1960 களில் தொடங்கி 1980 கள் வரை பரவலாக கலந்தாயப்பட்டது. இருப்பினும், 1971 ஆம் ஆண்டில் மூன்று அணு வெடிப்புகள் மூலம் 600 மீட்டர் (2,000 அடி) நீளத்திற்கு ஒரு பள்ளத்தை தோண்டியதைத்தவிர, முன்மொழியப்பட்ட கால்வாயின் பாதையில் எந்த கட்டுமானப் பணிகளும் மேற்கொள்ளப்படவில்லை.

கால்வாய்த் திட்டம்
இலக்கியக்குறிப்பு
ஆற்றுவழி
நிலவியல்